5. עדכון תקציב 2010.
6. פינת זולה לנוער – עדכון.
7. מתקנים לפחי אשפה.
9. עדכון חיוב מים לשימושים ציבוריים.
חברי הוועד מקדמים בברכה את דדה גולדשמידט עם הצטרפותו לפעילות בוועד ומאחלים לו הצלחה רבה.
מאשרים פרוטוקול מיום 21/2/10.
מציינים לשבח את האירוע בו נטלו חלק למעלה מ 1000 משתתפים. הצעדה אורגנה על ידי המועצה והנהגת תיכון "דרור" ובסיוע לוגיסטי של עין ורד.
בצוות ההפקה הנושאים מתקדמים פחות טוב. הצוותים לא ממש פעילים ולא מורגש סיוע רחב היקף.
ריכוז פעילות צוות תפאורה על ידי רון שנקין. נמצא בחו"ל וחוזר בתחילת אפריל.
ספר השמונים – מטופל על יד זוהר רייכר ומירה פאלק. (יש לבדוק אפשרות למיחזור חלק מספר השבעים) (ליאת). יש להכין עמוד של הוועד המקומי לספר. (דובי).
דגלי עין ורד – מטופל.
הפקת חולצות – הנושא בבדיקה. הערכת עלויות – בין 20 ל 25 ₪ לחולצה.
גילת מציינת שבעקבות "קול קורא" של משרד החקלאות המאפשר מענק תקציבים לפיתוח הוכן מסמך בעזרת אורלי רובינזון, איציק שפירא ואחרים. תבדק אפשרות לקבל מענק כלשהו ממשרד החקלאות. מסכמים כי יוסף יבדוק גיוס מנהל פרויקט לצורך הרצת הפרויקט במהירות.
מספר הוצאות אשר לא תוכננו בתקציב מחייבות את הוועד היערכות ובכלל זה הקטנת התקציב במספר תחומים. סך ההוצאות החריגות עומד על כ 200 אש"ח ובכלל זאת רכישת הקראוון, שידרוג מערכת החשמל הציבורי בגן הפיקוס, שיפוץ המחלבה ושילוט המושב. בשלב זה מסכמים שתופנה דרישה למועצה להעביר לוועד הכספים העומדים לזכותנו. הנושא יידון שוב בישיבה הקרובה.
הוועד סבור שיש לקדם הנושא. רואה חשיבות במתן אכסניה לנוער, לפעילות חברתית, בתחומי המושב. מחליטים שאין לאשר עישון/שתייה/נרגילות וכו' בתחום ה"זולה" ובסביבתה הקרובה. יש להגדיר כללי התנהגות בטרם יופעל המקום ובכלל זה כיצד יפעל, מגבלות שמוטלות על המשתמשים, הזמנת חיצוניים, שעות פעילות וכו'.
בשלב זה מטפלים במתקנים לפחים הציבוריים. החלטה לגבי מתקנים לתושבים תלויה ביכולת תקציבית. נדחה בשלב זה.
הקראוון החדש הגיע למושב. יש להיערך לשיפוץ ולהשמשתו כמרכז למידה בשנת הלימודים הבאה. נדרש שיפוץ חיצוני, חיבור חשמל, שיפוץ פנימי, מז"א וריהוט. השיפוץ יבוצע על ידי אליהו ובהנחיית שלומי אנג'ל. יש לבדוק מול המועצה איבזור המקום.
הוועד הופתע מדרישת האגודה לשלם כשלשה וחצי ₪ בגין קוב מים לשטחים הציבוריים. מדובר בגזרה קשה. הנושא ייבדק הן מול האגודה והן מול המועצה האזורית.
א. מספר פניות למועצה בעניין פירוט חשבון כיכר הראשונים לא הועילו. הנושא לדיון בפגישה עם ראש המועצה.
ב. ביטחון – יעקב גדסי מצטרף לישיבה ומציין כי במהלך החודשים האחרונים יש שיפור ניכר בעין ורד. מיעוט פעילויות פליליות לעומת המתרחש בישובים סמוכים. מציין לשבח את שיתוף הפעולה עם זאהר – מפקד תל מונד ועם משמר הגבול. לשאלת החברים מדוע לא מפעילים כיתת כוננות משיב גדסי שעל חברי כתת הכוננות להיות "מתמידים" ולפיכך אין אפשרות להפעיל מתנדבים מהשורה.
גדסי סבור שיש חשיבות רבה בהפעלת מצלמות מעקב וממליץ להתקין שתי מצלמות נוספות – בכניסה הצפונית מעין שריד ובסמיכות לרפפורט. לטיפול ליאת.